ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے نوجوانوں کی بڑے پیمانے پر نقل مکانی کو روکنے کے لیے اتراکھنڈ میں ایگری ٹیک اسٹارٹ اپس کو فروغ دینے پر زور دیا
اتراکھنڈ کے وزیر اعلیٰ پشکر سنگھ دھامی نے مرکزی وزیر ڈاکٹر جتیندر سنگھ سے ملاقات کی اور اتراکھنڈ سے متعلق وسیع مسائل پر تبادلہ خیال کیا
نئی دہلی،6 جون 2022/
اپنا اتراکھنڈ دورہ ختم کرنے سے پہلے، مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلائی امور، ڈاکٹر جتیندر سنگھ نے اتراکھنڈ کے وزیر اعلیٰ پشکر سنگھ دھامی کے ساتھ میٹنگ کی، جس کے دوران، دیگر مسائل کے علاوہ، انہوں نے وزیر اعلیٰ پر ایگری ٹیک اسٹارٹ اپس کو فروغ دینے پر زور دیا، کیونکہ اتراکھنڈ میں اس کے لئے ایک وسیع صلاحیت موجود ہے. انہوں نے دھامی کو سائنس اور ٹیکنالوجی کی مرکزی وزارت میں سی ایس آئی آر کے ذریعے شروع کیے گئے ’خوشبو مشن‘ کے بارے میں بھی تازہ معلومات فراہم کیں ۔
دونوں رہنماؤں نے ریاست میں مرکزی فنڈ سے چلنے والی مختلف اسکیموں کے نفاذ اور ریاست سے متعلق موجودہ امور پر بھی تبادلہ خیال کیا۔
ڈاکٹر جتیندر سنگھ نے دھامی پر زور دیا کہ وہ ریاست میں ایگری ٹیک اسٹارٹ اپس کو فروغ دیں تاکہ نوجوانوں کی بڑے پیمانے پر نقل مکانی کو روکا جا سکے اور سائنس اور ٹیکنالوجی کی وزارت کی طرف سے ہر طرح کی مدد کا وعدہ کیا۔
مرکزی وزیر نے کہا کہ اتراکھنڈ جیسی ہمالیائی ریاستوں میں جغرافیہ اور موسمی حالات دواؤں اور خوشبودار پودوں کی کاشت کے حق میں ہیں اور انہیں ایگری ٹیک اور خوشبو دار اداروں میں تیار کیا جا سکتا ہے۔ جموں و کشمیر میں سی ایس آئی آر کی حمایت یافتہ آروما مشن کی بڑی کامیابی کا ذکر کرتے ہوئے، وزیر نے کہا، اسی کو دیو بھومی میں بڑے پیمانے پر نقل کیا جا سکتا ہے۔
وزیر اعلیٰ نے مرکزی سائنس اور ٹیکنالوجی کے وزیر کو ریاست میں نئے سائنسی اداروں کے قیام اور دہرادون میں موجودہ انڈین انسٹی ٹیوٹ آف پٹرولیم کی خدمات کو بڑھانے کی تجویز بھی دی۔
ڈاکٹر جتیندر سنگھ نے کسانوں کو لیوینڈر کی فصل کی کاشت، پروسیسنگ، ویلیو ایڈیشن اور مارکیٹنگ پر مفت معیاری پودے لگانے کا مواد اور اینڈ ٹو اینڈ ٹیکنالوجی پیکج فراہم کرنے کے لیے تعاون کی پیشکش کی۔ انہوں نے کہا، سی ایس آئی آر خواہشمند نوجوانوں اور کسانوں کو مصنوعات کی ترقی سے لے کر مارکیٹنگ تک جامع تعاون فراہم کرے گا۔ وزیر موصوف نے کہا کہ چونکہ بڑی تعداد اور رقبہ چھوٹی اور معمولی ہولڈنگز کے تحت ہے، اس لیے خوشبو مشن کے لیے وسائل جمع کرکے قابل تعریف اقتصادی نتائج حاصل کیے جا سکتے ہیں۔
جناب دھامی نے مرکزی وزیر کے ساتھ ترقی سے لے کر آل انڈیا سروسز کے افسران کی تعیناتی تک ریاست سے متعلق وسیع مسائل پر بھی تبادلہ خیال کیا۔ انہوں نے ڈاکٹر جتیندر سنگھ جو کہ وزیر انچارج محکمہ عملہ اور تربیت کے نوٹس میں لایا، اتراکھنڈ میں آئی اے ایس افسران کی تعیناتی اور تعیناتی سے متعلق کچھ مسائل ہیں۔ اس کے جواب میں، ڈاکٹر جتیندر سنگھ نے کہا، وہ محکمہ سے کہیں گے کہ وہ ان تمام مسائل پر مناسب غور کرے اور اس بات کی جانچ کرے کہ کیا بہتر کیا جا سکتا ہے۔
وزیر اعلیٰ نے مرکزی وزیر سے یہ بھی درخواست کی کہ وہ مرکزی حکومت کے ساتھ اتراکھنڈ میں پراجکٹس کی کچھ دیگر تجاویز کی پیش رفت کی پیروی کریں۔ مرکزی وزیر نے بدلے میں کہا کہ ان کا دفتر اس کا مناسب نوٹس لے گا۔
ش ح۔ ش ت۔ج
Uno-6174
(Visitor Counter : 81
ماحولیات، جنگلات اور موسمیاتی تبدیلی کی وزارت
آٹھ سو  کے ڈبلیو گنجائش والے ڈیزل جنریٹر سیٹس  کو پورے این سی آر میں صنعتی اور تجارتی شعبے میں اجازت ہوگی بشرطیکہ گیس بنیادی ڈھانچے اور سپلائی والے علاقوں میں انہیں دوہرے ایندھن نظام میں تبدیل کیاجائے
قومی راجدھانی خطے  میں ڈیزل جنریٹر  کی وجہ سےہونے والی ہوائی آلودگی کی روک تھام اور کنٹرول کی جانب قدم اٹھاتے ہوئے ہوائی معیار ک ے بندوبست کے کمیشن برائے این سی آر اور مضافات نے این سی آر ریاستی سرکار اور این سی آر پولیوشن کنٹرول بورڈ  کو بذریعہ ہدایت نمبر 71 جو بتاریخ 15 مئی 2023 سے نافذالعمل ہے، ہدایت دی ہے کہ گریڈیڈ ریسپونس ایکشن پلان  کے تحت امتناع ؍ بندش کے سوا 800 کے وی صلاحیت والے ڈیزل جنریٹر کو پورے این سی آر میں صنعتی اور تجارتی شعبے میں استعمال کی اجازت ہوگی، بشرطیکہ جن علاقوں میں گیس کا بنیادی ڈھانچہ اور سپلائی موجود ہے، وہاں انہیں دوہرے ایندھن نظام  میں تبدیل کیا جائے گا۔
ڈی جی سیٹ آپریشن صنعتی استعمال کے لئے منتخبہ طور پر استعمال کیا جا سکتا ہے، جو سی پی سی بی کی گائڈ لائن کے مطابق ریٹرو فِٹ مضر گیسوں کے کنٹرول کے آلات سے لیس ہوں گے، جس میں 800 کے وی کی صلاحیت والے ڈیزل جنریٹر سیٹوں میں پی ایم صلاحیت 70 فیصد ہوگی اور اس طرح کے ڈی جی سیٹوں کو ان علاقوں میں ، جہاں گیس کا بنیادی ڈھانچہ موجود ہے اور فراہمی بھی ہے، ان سیٹوں کو دوہرے ایندھن نظام میں تبدیل کیا جائے گا۔
سی اے کیو ایم نے ہا ہے کہ دیگر کے علاوہ ڈیزل جنریٹر سیٹوں کا بے دریغ استعمال تشویش کا معاملہ ہے۔ بھاری تعداد میں ڈیزل جنریٹر اس خطے میں چلائے جا رہے ہیں، جن میں مضر گیسوں کے اخراج پر کنٹرول کا مناسب طریقہ اختیار نہیں کیا گیا ہے۔ جی آر اے پی کی جانب سے امتناع کی مدت کے دوران بھی یہ چلائے جاتے ہیں اور ان سے بھاری آلودگی پھیلتی ہے اور اس طرح یہ مذکورہ خطے میں ہوا کا معیار خراب کرنے کا ایک بڑا سبب بن گئے ہیں۔ لہذا ڈیزل کی جنریٹر سیٹوں کا استعمال اس مدت میں بھی جب جی آر اے پی کے تحت کوئی امتناع یا بندش عائد نہیں ہے، کنٹرول کرنا وقت کا تقاضہ ہے۔
اس کے علاوہ اس بات کا اعادہ کیا گیا ہے کہ جی آر اے پی کے تحت بندشوں ؍ امتناع کی مدت کے دوران ڈیزل جنریٹر سیٹوں کے استعمال کو منضبط کیا گیا ہے تاکہ ان ہدایات پر مناسب رضامندی طریقہ کار اور گاہے گاہے نگرانی کے ذریعے عمل کرایا جا سکے۔
صدر جمہوریہ کا سکریٹریٹ
پانچ ممالک کے سفیروں نے صدر جمہوریہ ہند کو سفارتی اسناد پیش کیں
صدر جمہوریہ ہند محترمہ دروپدی مرمو نے آج  کو راشٹرپتی بھون میں منعقدہ ایک تقریب میں یوگانڈا کے ہائی کمشنر اور ویتنام، ایران، سویڈن اور بیلجیئم کے سفیروں سے سفارتی اسناد حاصل کیں۔ جنہوں نے سفارتی اسناد پیش کیں، ان کے نام اس طرح ہیں:
1. عزت مآب محترمہ جوائس کاکورماتسی کائیکافنڈا، جمہوریہ یوگنڈا کی ہائی کمشنر
2. عزت مآب جناب گوئین تھن ہائے، سوشلسٹ جمہوریہ ویتنام کے سفیر
3. عزت مآب جناب ڈاکٹر ایرج الٰہی ،اسلامی جمہوریہ ایران کے سفیر
4. عزت مآب جناب جان تھیسلیف، سویڈن کے سفیر
5. عزت مآب جناب ڈی ڈیئے وانڈے ہاسلٹ، مملکت بیلجیئم کے سفیر
کیمیکلز اور فرٹیلائزر کی وزارت
سرسوں میں سبزگل کو کنٹرول کرنے کے لیے تکنیکی اور بندوبست کے طریقوں پر ایک ورک شاپ منعقد کی گئی
ہریانہ کے گڑگاؤں میں کیڑے ماردواؤں کے مرکب کی ٹیکنالوجی کے ادارے آئی پی ایف ٹی اور بھرت پور ضلع میں گردانندی گاؤں میں، ریپ سیڈ-سرسوں کی تحقیق کے ڈائریکٹوریٹ  نے سرسوں میں سبز گل پر قابو پانے کے لیے ایک تکنیکی اور بندوبست سے متعلق فیلڈورک شاپ کا مشترکہ طورپر انعقاد کیا۔
اس ورک شاپ کا انعقاد پروجیکٹ کی جگہ پر کیا گیا، جس میں گڑگاؤں کے آئی پی ایف ٹی اور بھرت پور کے آئی سی اے آر-ڈی آر ایم آرکے سائنسدانوں نے شرکت کی۔ورک شاپ میں سرسوں اگانے والے ان 50 کسانوں نے بھی شرکت کی جن کی فصلیں سبز گل سے متاثر ہوئیں۔
آئی سی اے آر-ڈی آر ایم آر بھرت پور کے ڈائریکٹر ڈاکٹر پی کے رائے نے کہا ،سبزگل ایک شدید قسم کی چھپی ہوئی کیڑے کی نوعیت کی گھاس ہوتی ہے جو سرسوں میں پائی جاتی ہے جس کی وجہ سے سرسوں کی فصل کو 50 فیصد تک نقصان پہنچ سکتا ہے اور اس پر قابو پانے کا ابھی تک کوئی حتمی طریقہ نہیں ہے۔انہوں نے سرسوں میں سبز گل اور اس کے کیمیاوی عمل اور حیاتیاتی وجسمانی رویے کے بارے میں تفصیلات بتائیں۔
آئی پی ایف ٹی گروگرام کے ڈائریکٹر ڈاکٹر جتیندر کمار نے کہا ،اس سلسلے میں کام اختراعی انداز میں مرکبات کے ساتھ کیا گیا جس کے تحت کھیتوں میں جانچ کی گئی جس سے سبزگل پر قابو پانے کے کچھ طریقے معلوم ہوئے جو آنے والے برسوں میں ثمرآور ثابت ہوں گے۔انہوں نے بتایا کہ کیڑے مار دواؤں کے مرکبات کی ٹیکنالوجی کے ادارے آئی پی ایف ٹی نے ہریانہ کے گڑگاؤں میں اور بھرت پور کے آئی سی اے آر-ڈائریکٹوریٹ آف ریپ سیڈ مسٹرڈ ریسرچ نے ایک مشترکہ پروجیکٹ شروع کیا ہے۔ یہ پروجیکٹ نئی دہلی میں کیمیاوی مادوں اور کیمیاوی کھادوں کی وزارت کے کیمیاوی مادوں اور پیٹرو کیمیکلز کے محکمے کے جوائنٹ سکریٹری جناب کاشی ناتھ جھا کی سرپرستی میں شروع کیا گیا ہے۔
اس موقع پر ایک تکنیکی بولیٹن اور سبزگل پر قابو پانے سے متعلق ایک کتابچہ جاری کیا گیا۔سائنسداں-کسان تال میل کے اس موقع پر کسانوں نے سرسوں میں سبز گل کی لعنت پر اپنے نقصانات کے بارے میں بتایاجو اس خطے کی اہم ترین فصل ہے اور انہوں نے اس پر قابو پانے کے فوری اقدامات کے بارے میں معلومات چاہی۔
وزیراعظم کا دفتر
وزیراعظم نےڈی پی آئی آئی ٹی سکریٹری ڈاکٹر گروپرساد مہاپاترا کے انتقال پرتعزیت کا اظہار کیا
وزیراعظم جناب نریندر مودی نے ڈی پی آئی آئی ٹی سکریٹری ڈاکٹر گرو پرساد مہاپاترا کے انتقال پر گہرے رنج و غم کا اظہار کیا ہے۔
اپنے ایک ٹوئیٹ میں وزیراعظم نے کہا’’ ڈاکٹر گروپرساد مہاپاترہ کے انتقال سے صدمہ پہنچا ہے۔ ان کے ساتھ میں نے گجرات اور مرکز میں کام کیا تھا۔ انتظامی امور میں وہ بڑے ماہر تھے اور وہ اپنے اختراعی جوش و جذبے کے لئے جانے جاتے تھے۔ ان کے اہل خانہ اور دوستوں سے میری دلی تعزیت۔ اوم شانتی‘‘
خواتین اور بچوں کی ترقیات کی وزارت
خواتین کے خلاف جرائم
نئی دہلی،9فروری ،2022
نیشنل کرائم ریکارڈ بیورو اپنی اشاعت ‘کرائم انڈیا‘ میں خواتین کے خلاف جرائم کے سلسلے میں معلومات مرتب اور شائع کرتا ہے۔این سی آر بی کے ذریعہ شائع کردہ اعدادو شمار کے مطابق سال 2019 اور 2020 کے دوران ملک بھر میں خواتین کے خلاف بالترتیب 405326 اور 371503 مقدمات درج کئے گئے ہیں۔ 2019 کے مقابلے میں یہ اعدادو شمار 2020 کے دوران خواتین کے خلاف جرائم میں کمی کو ظاہرکرتے ہیں۔
آئین کے ساتیں شیڈیول کے تحت "پولیس" اور "پبلک آرڈر"ریاستی موضوع ہیں۔ خواتین اور بچوں کے خلاف جرائم کی تحقیقات اور مقدمہ چلانے کے ساتھ ساتھ امن و امان برقرار رکھنے اور شہریوں کے جان و مال کے تحفظ کی ذمہ داری بنیادی طور پر متعلقہ ریاستی حکومتوں پر عائد ہوتی ہے۔
اس کے باوجود، مرکزی حکومت خواتین کی حفاظت اور سلامتی کو یقینی بنانے پر سب سے زیادہ ترجیح دیتی ہے اور اس سلسلے میں مختلف قانون سازی اور منصوبہ بندی کی مداخلتیں کی ہیں۔ ان میں 'فوجداری قانون  ایکٹ، 2018'، 'فوجداری قانون  ایکٹ، 2013'، 'کام کی جگہ پر خواتین کی جنسی ہراسانی  ایکٹ، 2013'، 'اور گھریلو تشدد سے خواتین کا تحفظ ایکٹ، 2006، 'جہیز پر پابندی ایکٹ، 1961'، وغیرہ قانون سازی شامل ہیں۔
مرکزی حکومت کی جانب سے نافذ کردہ مختلف اسکیموں اور پروجیکٹوں کی فہرست درج ذیل ہے:
ون اسٹاپ سینٹرس؛ یونیورسلائزیشن آف ویمن ہیلپ لائن، ایمرجنسی رسپانس سپورٹ سسٹم  جوکہ ہنگامی حالات میں پین انڈیا واحد نمبر /ہنگامی حالات میں موبائل ایپ پر مبنی نظام ہے؛فحش مواد مواد کی اطلاع کےلئے ایک سائبر کرائم رپورٹنگ پورٹل؛آٹھ شہروں مین سیف سٹی پروجیکٹ بشمول بنیادی ڈھانچہ؛ ٹیکنالوجی کو اپنانا اور بیداری کے پروگراموں کے ذریعے کمیونٹی میں صلاحیت کی تعمیرکرنا، تفتیشی ، پراسیکیوشن اور میڈیکل افسران کے لیے تربیت اور ہنر مندی کے پروگرام؛ ریاستوں/ مرکز کے زیر انتظام علاقوں میں جنسی حملوں کے ثبوت جمع کرنے کےلئے کٹس کی تقسیم؛ سی ایف ایس ایل، چنڈی گڑھ میں اسٹیٹ آف آرٹ ڈی این اے لیبارٹری کا قیام؛فارنسک سائنس لیباریٹریز کو مضبوطی فراہم کرنے کےلئے 24 ریاستوں اور مرکز کے زیر انتظام علاقوں کو مالی مدد کی فراہمی،پوکسو ایکٹ کے تحت معاملوں آبرو ریزی کے معاملوں کی جلد سماعت اور نمٹانے کےلئے 1023 فاسٹ ٹریکٹ اسپیشل کورٹ اور خاص پوکسو کورٹس کا قیام؛ملک کے تمام اضلاع میں اینٹی ہیومن ٹریفکنگ یونٹس کا قیام /مضبوطی؛پولیس اسٹیشنوں میں ویمن ہیلپ ڈیسک کاقیام/مضبوطی وغیرہ شامل ہیں۔
حکومت نے جنسی استحصال کےلئے انویسٹی گیشن ٹریکنگ سسٹم بھی قائم کیا ہے،جو تفتیش کی نگرانی اور ٹریکنگ کےلئے ایک آن لائن تجزیاتی طریقہ ہے۔جنسی جرائم میں ملوث مجرموں کا ایک قومی ڈیٹا بیس بھی بنایا گیا ہے۔اس کے ساتھ ہی خواتین اور بچوں کی ترقی کی وزارت اور امور داخلہ کی وزارت نے ریاستوں اور مرکز کے زیر انتظام علاقوں کو وقت بروقت خواتین اور بچوں کی حفاظت اور سلامتی سے متعلق مختلف امور پر ایڈوائزری جاری کی ہے۔
یہ معلومات خواتین اور بچوں کی ترقی کی مرکزی وزیر محترمہ اسمریتی زوبین ایرانی نے آج راجیہ سبھا میں ایک تحریری جواب میں دی۔
وزیراعظم کا دفتر
وزیر اعظم نے جنم اشٹمی کے موقع پر عوام کو مبارکباد پیش کی
نئی دہلی ، 30 اگست 2021:
وزیر اعظم جناب نریندر مودی نے جنم اشٹمی کے مبارک موقع پر عوام کو مبارکباد پیش کی ہے ۔
وزیر اعظم نے ایک ٹوئیٹ میں کہا؛
’’ جنم اشٹمی کے مبارک موقع پر آپ سبھی کومبارکباد۔
جے شری کرشن!‘‘
سائنس اور ٹیکنالوجی کی وزارت
سستی اور ماحول دوست نمک کے پانی کے غرارے کی آر ٹی- پی سی آر تکنیک کی معلومات ایم ایس ایم ای وزارت کو منتقل کی گئی
شہریوں کے لئے کووڈ-19 جانچ کےنمک کے پانی کے غرارے کی آر ٹی – پی سی آر کا طریقہ بالخصوص دیہی اور قبائلی علاقوں میں تیزی سے نافذ کیاجانا چاہئے:مرکزی وزیر نتن گڈ کری
نمک کے پانی کے آر ٹی- پی سی آر اختراع کی بڑے پیمانے پر پیداوار کے لئے سبھی مجاز پارٹیوں کو لائسنس دیئے جاسکتے ہیں: سی ایس آئی آر- این ای ای آر آئی
کووڈ-19 کے خلاف بھارت کی لڑائی میں ایک اہم قدم آگے بڑھاتے ہوئے سائنٹفک اور صنعتی تحقیق کی کونسل سی ایس آئی آر کے تحت ناگپور میں قائم نیشنل تحقیق سے متعلق ماحولیات کے قومی انجنیئرنگ ادارے نے کووڈ-19 نمونوں کی جانچ میں کام آنے والی ملک میں تیار کی گئی نمک کے پانی کے غرارے کرنے کی آر ٹی پی سی آر تکنک کی جانکاری منتقل کی ہے۔ نمک کے پانی کے غرارے کرنے کی آرٹی پی سی آر تکنیک آسان، تیز، سستی ، مریض کے لئے ساز گار اور آرام دہ ہے۔یہ تکنیک فوری نتیجے بھی دستیاب کراتی ہے کیونکہ اس کے لئے کم از کم بنیادی ڈھانچہ درکار ہوتا ہے۔
سی ایس آئی آر- این ای ای آر آئی نے کہا ہے کہ ادارے کے ذریعے تیار کی گئی اختراع کو سماج کی خدمت کے لئے قوم کے نام وقف کیا گیا ہے۔اس معلومات کو غیر مشروط شرائط کی بنیاد پر چھوٹی بہت چھوٹی اور اوسط درجے کی صنعتوں  کی مرکزی وزارت کو منتقل کیا گیا ہے۔یہ اختراع پرائیوٹ ، سرکاری اور مختلف دیہی ترقیات کی اسکیموں اور محکموں سمیت سبھی اہل پارٹیوں کو کاروباری بنانے اور لائسنس حاصل کرنے کا اہل بنائے گی۔
لائسنس حاصل کرنے والوں سے توقع کی جاتی ہے کہ وہ آسانی سے لائق استعمال جامع کٹس کی شکل میں تجارتی پیداوار کے لئے مینوفیکچرنگ کی سہولتیں قائم کریں گے۔وباء کی موجودہ صورت حال اور کووڈ-19 کی ممکنہ تیسری لہر کی تناظر میں سی ایس آئی آر- این ای ای آر آئی نے ملک بھر میں اس کے وسیع تر پھیلاؤ کے لئے لائسنس رکھنے والوں کو معلومات منتقل کرنے کے عمل کو تیز کردیا ہے۔
مرکزی وزیر نتن گڈ کری کی موجودگی میں کل 11 ستمبر 2021 کو معیاری عملی طریقہ کار اور نمک کے پانی کے غرارے کرنے کی آر ٹی پی سی آر تکنیک کو باضابطہ طور پر منتقل کیا گیا۔
اس موقع پر سڑک ٹرانسپورٹ اور شاہراہوں کے وزیر نتن گڈ کری نے کہا کہ نمک کے پانی سے غرارے کرنے کی آر ٹی پی سی آرطریقے کو دیہی اور قبائلی علاقوں جیسے محروم خطوں سمیت پورے ملک میں نافذ کرنے کی ضرورت ہے۔ اس کے تیزی سے عوام دوست نتائج حاصل ہوں گے نیز وباء کے خلاف ہماری لڑائی کو مزید مستحکم کیاجاسکے گا۔ ایم ایس ایم ای یونٹ نے سی ایس آئی آر- این ای ای آئی آر کے ذریعہ تیار کی گئی نمک کے پانی کے غرارے کرنے کی آر ٹی – پی سی آر تکنیک کو کاروباری بنانے کے لئے سی ایس آئی آر- این ای ای آر آئی سے رابطہ قائم کیا تھا۔
نمک کے پانی سے غرارے کرنے کی آر ٹی – پی سی آر تکنیک کے خاص اختراع کار این ای ای آئی آر کے سائنسداں ڈاکٹر کرشنا خیرنر اور ناگپور سی ایس آئی آر- این ای ای آئی آر ماحولیاتی وائر لوجیو کے تحقیق سے متعلق اسکالروں کی ایک ٹیم ہے۔
ایم ایس ایم ای یونٹ کو معلومات منتقل کرنے کے دوران سی ایس آئی آر- این ای ای آئی آر ڈاکٹر کرشنا خیر نر، سی ایس آئی آر- این ای ای آر آئی کے ڈائریکٹر ڈاکٹر سری وری چندر شیکھر، سی ایس آئی آر- این ای ای آر آئی کے تکنیک کی منتقلی کے چیرمین ڈاکٹر اتل ویدیہ، ایم ایس ایم ای یونٹ کے ڈائریکٹر جناب راجیش ڈاگا اور ایم ایس ایم ای یونٹ کے ڈائریکٹر جناب کملیش ڈاگا بھی موجود تھے۔
اسے بھی پڑھیں!
بہ شکریہ :اختراعی مریض دوست سیلائن گارگل آرٹی- پی سی آر جانچ طریقہ، این ای ای آئی ناگپور ۔
امور داخلہ کی وزارت
وزارت داخلہ نے آئی اے ایس افسر جناب جتیندر نارائن کو شدید بدتمیزی پر معطل کر دیا
نئی دہلی، 17اکتوبر، 2022/ وزارت داخلہ نے آج اےجی ایم یو ٹی کیڈر کے ایک سینئر آئی اے ایس آفیسر جناب جتیندر نارائن کو فوری طور پر معطل کر دیا۔ وزارت کو 16.10.2022 کو انڈمان اور نکوبار پولیس سے انڈمان اور نکوبار جزائر کے اس وقت کے چیف سکریٹری جناب جتیندر نارائن،  آئی اے ایس اور دیگر کے ذریعہ ایک خاتون کو مبینہ طور پر جنسی طور پر ہراساں کرنے کے بارے میں ایک رپورٹ موصول ہوئی۔ یہ نوٹ کرتے ہوئے کہ رپورٹ میں جناب جتیندر نارائن،  آئی اے ایس کی جانب سے شدید بدانتظامی اور سرکاری عہدے کے غلط استعمال کے امکان کا اشارہ دیا گیا ہے، مرکزی وزیر داخلہ نے متعلقہ افسر کے خلاف قانون کے مطابق فوری طور پر سخت کارروائی کرنے کی ہدایت کی۔ اس کے مطابق، جناب جتیندر نارائن،  آئی اے ایس کو فوری طور پر معطل کر دیا گیا ہے اور ان کے خلاف تادیبی کارروائی کا حکم دیا گیا ہے۔
حکومت اپنے افسروں کے عہدے اور حیثیت سے قطع نظر، خاص طور پر خواتین کی عزت کو مجروح کرنے والے واقعات کے حوالے سے، اپنے افسران کی بے ضابطگی پر مبنی کارروائیوں کو ہرگز برداشت نہ کرنے کی یقینی دہانی کی پابند ہے۔ اس معاملے میں ایف آئی آر درج کی گئی ہے اور انڈمان اور نکوبار پولس کی ایس آئی ٹی فوجداری معاملے میں الگ الگ کارروائی کر رہی ہے۔
۔۔۔
ش ح ۔ اس۔ ت ح ۔
U - 11526
(Visitor Counter : 114
ریلوے کی وزارت
ناندیڑ ڈویژن کے بدناپور اور کرماڈ اسٹیشنوں کے ذریعے ریل کی پٹریوں پر ہوا حادثہ
نئی دہلی، 8 مئی 2020 ۔ آٹھ مئی 2020 کی صبح 5:22 بجے ہوئے ایک افسوس ناک حادثے میں منماڈ جارہی ایک مال گاڑی نے ریلوے کی پٹریوں پر سورہے لوگوں کے ایک گروپ کو اپنی زد میں لے لیا۔ یہ حادثہ ناندیڑ ڈویژن کے پربھنی – منماڈ سیکشن کے بدناپور اور کرماڈ اسٹیشنوں کے درمیان ہوا۔
19لوگوں کے اس گروپ میں سے 14 لوگوں کی جائے حادثہ پر ہی موت ہوگئی اور شدید طور پر زخمی ہوئے 2 لوگوں نے بعد میں دم توڑ دیا۔ معمولی طور پر زخمی ہوئے ایک شخص کا اورنگ آباد کے سول اسپتال میں علاج چل رہا ہے۔ مال گاڑی کے لوکو پائلٹ نے ریل پٹریوں پر لوگوں کے گروپ کو دیکھ کر بار بار ہارن بجایا۔ اس کے ساتھ ہی اس نے ٹرین کو روکنے کی ہر ممکن کوشش کی ہے، اس کے باوجود یہ حادثہ ہوگیا۔
اطلاع ملنے پر ریلوے حفاظتی دستہ ، ریلوے کی سکیورٹی یونٹ کے سینئر افسران فوراً ہی دیگر محکموں کے افسران کے ساتھ جائے حادثہ کے لئے روانہ ہوگئے۔ ناندیڑ ڈویژن کے ڈویژنل ریلوے منیجر جناب اوپیندر سنگھ بھی بذات خود راحت رسانی کے کاموں کی نگرانی کے لئے جائے حادثہ پر پہنچ گئے۔ دواؤں اور طبی ساز و سامان سے لیس میڈیکل ریلیف وین  بھی اس کی مدد کے لئے ڈاکٹروں، نرسوں اور دیگر پیرا میڈیکل اسٹاف کو ساتھ لے کر جائے حادثہ پر پہنچ گیا۔ ایس سی آر کے جنرل منیجر جناب گجانن مالیا نے حادثے کی اطلاع ملنے کے بعد فوراً مختلف محکموں کے سربراہوں کی میٹنگ طلب کی اور تیزی سے راحت و بچاؤ کا کام کرنے کی ہدایات دیں۔
کمشنر آف ریلوے سیفٹی  کی صدارت میں اعلیٰ سطحی جانچ کے احکامات دے دیے گئے ہیں۔ ریلوے کے وزیر جناب پیوش گوئل حالات پر مسلسل نظر رکھے ہوئے ہیں اور اس سلسلے میں کئے جارہے اقدامات کی انھیں مسلسل جانکاری دی جارہی ہے۔
ارضیاتی سائنس کی وزارت
ڈاکٹرہرش وردھن نے ‘تتلی ’ اور‘ لوبان’ سمندری طوفانوں کی شدت کا فوری طورپرجائزہ لیا:اعلیٰ سطح پرصورتحال کی نگرانی
نئی دہلی ،10اکتوبر :ارضیاتی سائنسیز کے وزیر،ڈاکٹرہرش وردھن نے خلیجی بنگال پربڑھتے ہوئے سمندری طوفان ‘تتلی ’کے منظرنامے اوربحرعرب پر منڈلارہے سمندری طوفان لوبان کا فوری طورپرجائزہ لیاہے ۔ وزیرموصوف نے تمام متعلقہ انتباہ اور پیشگی خطرات سے متعلق اطلاعات کا جائزہ لیاہے ،جو مختلف ریاستی سرکاری حکام ، ساحلی حکام اور ماہی گیروں کو محکمہ موسمیات کی جانب سے جاری کی گئی ہیں ۔
سمندری طوفان تتلی کے بارے میں توقع کی جاتی ہے کہ وہ شدید ترین سمندری طوفان کی شکل لے لیگا اور کالنگاپتنم  اورگوپال پور  کے مشرقی ساحل کی جانب 11اکتوبر کی صبح کے وقت پیش رفت کریگا۔ آج رات سے شمالی آندھراپردیش، اڈیشہ اور مغربی بنگال کے ساحلی علاقوں میں 45سے 55کلومیٹرفی گھنٹے کی رفتارسے طوفانی ہوائیں چلیں گی ،جو بڑھ کر 65کلومیٹرفی گھنٹہ کی رفتارپکڑسکتی ہیں ۔10اکتوبرسے ہی طوفانی ہواوں کی رفتارآہستہ آہستہ بڑھنی شروع ہوجائیگی اوریہ رفتار 100سے 110کلومیٹرفی گھنٹے سے لے کر ،شام کے بعد اس سے بھی زیادہ ہوسکتی ہے ۔ جنوبی اڈیشہ اور شمالی آندھراپردیش کے ساحلی علاقوں اورگردونواح کے اضلاع میں طوفانی ہواوں کی رفتار125کلومیٹرفی گھنٹے تک پہنچ سکتی ہے ۔
سمندری طوفان ‘لوبان ’آج رات سے شدید ترین سمندری طوفان میں بدل سکتاہے ۔ اس بات کے قوی امکانات ہیں کہ یہ طوفان آئندہ 5دنوں کے اندریمن اورجنوبی عمان کی جانب شمال مشرقی حصے میں بڑھتاجائیگا ۔ زبردست طوفانی ہواوں کی رفتا95-85کلومیٹرفی گھنٹے سے بڑھ 105کلومیٹرتک پہنچ سکتی ہے اوریہ ہوائیں بحرعرب کے مغربی وسطی حصے سے لے کر قرب وجوارکے جنوب مغربی حصے تک اپنا اثرڈال سکتی ہیں ۔ 10سے 12اکتوبر کے دوران بحرعرب کے مغربی وسطی حصے میں طوفانی ہوائیں 110سے 120کلومیٹر تک فی گھنٹے کی رفتارپکڑنے کے بعد 135کلومیٹرفی گھنٹے تک کی رفتارپکڑسکتی ہیں ۔
ڈاکٹرہرش وردھن نے تمام سینیئرافسران کو ہدایت دی ہے کہ وہ اس صورت حال پرنظررکھیں اورتمام ترپیشگی اقدامات بطورحفظ ماتقدم عمل میں لائیں اور ممکنہ خسارے کو کم سے کم کرنے کے لئے ضروری مواصلاتی طریقہ کاراپنائیں ۔ صورت حال پرفی الحال اعلیٰ سطح پرنگرانی رکھی جارہی ہے ۔
محنت اور روزگار کی وزارت
زرعی اور دیہی مزدوروں – مئی2023 کے لیےکل ہند صارفین کی قیمت اشاریہ کی تعداد
زرعی اور دیہی مزدوروں کے لیے کل ہند صارفین کی قیمت اعشاریہ کی تعداد  مئی2023 کے لیے6 اور5 پوائنٹس بڑھ کر 1186  اور بالترتیب 1197  پوائنٹ ہوگئے ہیں۔ زرعی مزدوروں اور دیہی مزدوروں کے عمومی اشاریہ میں تبدیلی میں اہم کردار ادا کرنے والا فوڈ گروپ بالترتیب 5.29 اور4.72 پوائنٹس پر تھا۔ یہ اضافہ بنیادی طور پر چاول،دالیں ، دودھ، بکرے کا گوشت، ہری مرچ، لہسن، سبزیاں اور پھل وغیرہ کی قیمتوں میں اضافے کی وجہ سے ہوا۔
اشاریہ جات میں اضافہ/کمی ریاست کے لحاظ سے مختلف ہوتی ہے۔ زرعی مزدوروں کے لحاظ سے 11 ریاستوں میں 2سے17 پوائنٹس کا اضافہ ہوا۔ اور 8 ریاستوں میں 1 سے 5 پوائنٹس کی کمی آئی جبکہ یہ ہماچل پردیش کیلئے برقرار رہا۔ تمل ناڈو ریاست 1371 کے پوائنٹس کے ساتھ انڈیکس ٹیبل میں سرفہرست ہے جبکہ ریاست ہماچل پردیش 918 کے پوائنٹس کے ساتھ سب سے نیچے ہے۔
دیہی مزدوروں کے لیے12ریاستوں میں 1 سے 17 پوائنٹس کا اضافہ ہوا جبکہ یہ کیرلا ریاست کیلئے برقرار رہا ۔تمل ناڈو ریاست 1360پوائنٹ کے ساتھ انڈیکس ٹیبل میں سرفہرست ہے جبکہ ریاست ہماچل پردیش 968 پوائنٹ کے ساتھ سب سے نیچے ہے۔
ریاستی سطح پر، زرعی مزدوروں اور دیہی مزدوروں کے لیے صارفین قیمت کے اشاریہ کی تعداد میں سب سے زیادہ اضافہ  ریاست مغربی بنگال میں حاصل کیا گیا۔ قیمتوں میں اضافہ بنیادی طور پر چاول، جوار، دالیں ہری/ خشک مرچ،پیاز، سبزیاں اور پھل وغیرہ کی قیمتوں میں اضافے کی وجہ سے ہوا۔ اس کے برعکس، ریاست آسام میں زرعی مزدوروں اور دیہی مزدوروں کے صارفین قیمت کے اشاریوں میں کمی  چاول، ریگی ، سرسوں کا تیل ، تازی مچھلی ، پیاز اور ہری مرچ وغیرہ کی قیمتوں میں کمی کی وجہ سے تھی۔
سی پی آئی-اے ایل اور سی پی آئی – آر ایل پر مبنی افراط زر کی شرح مئی، 2023 میں 5.99فیصد اور 5.84 فیصد تھی جو کہ اپریل، 2023 میں بالترتیب 6.50 فیصد اور6.52 فیصد تھی اور پچھلے سال اسی مہینے کے دوران بالترتیب 6.67 فیصد اور 7.00 فیصد تھی۔ اسی طرح، مئی، 2023 میں خوراک کی افراط زر 6.31 فیصد اور 6.07 فیصد رہی، جو کہ اپریل، 2023 میں بالترتیب 6.67 فیصد اور 6.52 فیصد تھی اور پچھلے سال اسی مہینے کے دوران بالترتیب 5.44 فیصد اور 5.51 فیصد تھی۔
کل ہند صارفین قیمت اشاریہ نمبر :
|
|
گروپ
|
|
زرعی مزدور
|
|
دیہی مزدور
|
|
|
|
اپریل،2023
|
|
مئی،2023
|
|
اپریل، 2023
|
|
مئی،2023
|
|
جنرل انڈیکس
|
|
1180
|
|
1186
|
|
1192
|
|
1197
|
|
کھانا
|
|
1104
|
|
1112
|
|
1111
|
|
1118
|
|
پان ، سپاری وغیرہ
|
|
1999
|
|
1993
|
|
2008
|
|
2003
|
|
ایندھن اور روشنی
|
|
1298
|
|
1301
|
|
1290
|
|
1293
|
|
کپڑے ،بستر اور جوتے
|
|
1252
|
|
1254
|
|
1292
|
|
1294
|
|
متفرق
|
|
1256
|
|
1260
|
|
1260
|
|
1265
جون2023کے مہینے کے لئے سی پی آئی –اے ایل اور آر ایل کو20 جولائی 2023 کو جاری کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 40
کانکنی کی وزارت
آزادی کا امرت مہوتسو جشن کے جزو کے طور پر ہندوستان کاپر لمیٹڈ  کے ذریعہ فوٹو نمائش کا اہتمام
نئی دہلی، 27 اکتوبر 2021:
’’آزادی کا امرت مہوتسو‘‘  جشن کے جزو کے طور پر ، ہندوستان کاپر لمیٹڈ  کے ذریعہ حال ہی میں کھیتری کاپر مپلیکس، کھیتری، راجستھان، مالنج کھنڈ کاپر پروجیکٹ ، مالنج کھنڈ، ایم پی، انڈین کاپر کامپلیکس ، گھاٹ سیلا، جھارکھنڈ اور تلوجا کاپر پروجیکٹ ، تلوجا، مہاراشٹر میں ایک پرکشش فوٹو نمائش کا اہتمام کیا گیا۔ فوٹوگرافی نمائش میں ملک میں تانبے کے مالامال ورثے، تانبے کی پیداواریت میں ایچ سی ایل کے کردار جیسے مختلف موضوعات سمیت ملک کی جدوجہد آزادی کی تصاویر پر احاطہ کیا گیا۔
ایچ سی ایل کے ملازمین اور ان کے کنبوں نے اس فوٹو نمائش میں حصہ لیا جس نے حب الوطنی کے جذبے کو جگانے اور ہماری جدو جہد آزادی کی نایاب تصاویر پیش کرنے کا ایک موقع فراہم کیا۔
دیہی ترقیات کی وزارت
آزادی کا امرت مہوتسو کے ایک حصے کے طور پر دین دیال اپادھیائے گرامن کوشلیہ یوجنا  کے تحت پورے ملک میں 1183 تحریکی کیمپوں کا انعقاد کیا گیا
ایک ہفتے میں آنے والے تربیت کے لیے تقریباً 75660 امیدواروں نے اندراج کرایا
جولائی ، 2021 تک 10.94 لاکھ نوجوانوں کو تربیت دی گئی اور 7.07 لاکھ نوجوانوں کو ملازمت دی گئی
نئی دہلی، 22اگست ،2021 / بھارت کی آزادی کے 75 سال پورے ہونے کے موقعے پر بہت جوش و خروش کے ساتھ منائے جانے والے آزادی کا امرت مہوتسو پروگرام کے ایک حصے کے طور پر 13 سے 19 اگست، 2021 کے درمیان دین دیال اپادھیائے گرامین کوشلیہ یوجنا  پروگرام کے تحت ملک بھر میں تقریباً 1183 تحریکی کیمپوں کا انعقاد کیا گیا۔ ریاستی دیہی روزگار مشن ، ریاستی ہنر مندی مشن  کل ہند پروگرام کو بڑی کامیابی بنانے کی خاطر مختلف نافذ کرنے والی ایجنسیوں  کے ساتھ یکجا ہو گئی ہیں۔
آسام
ملک کے طول ارض میں ایک ہفتے طویل کیمپوں کے ذریعے 83795 امیدواروں کو تحریک دلانے میں 371 پی آئی اے کامیاب ہوئی ہیں۔ یہ کیمپ نہ صرف ڈی ڈی یو – جی کے وائی پروگرام میں دلچسپی پیدا کرنے میں کامیاب ہوئے ہیں بلکہ ہونے والی تربیت کے لیے 75660 کے قریب امیدواروں کا اندراج کرانے میں بھی کامیاب ہوئے ہیں۔ ان کیمپوں کا انعقاد پی آئی ایز کے ذریعے کووڈ کے تمام پروٹوکول پر عمل درآمد کے ساتھ ورچوئل اور فزیکل طور پر منعقد کیے گئے
راجستھان
دین دیال اپادھیائے گرامین کوشلیہ یوجنا  جو 25 ستمبر ، 2014 کو شروع کی گئی تھی، حکومت ہند کی دیہی ترقی کی وزارت  کے ذریعے فنڈ کی فراہمی والا ہنر مندی کی تربیت کا ملازمت سے مربوط ایک ملک گیر پروگرام ہے۔ ڈی ڈی یو جی کے وائی نے غریب دیہی نوجوانوں کو ملازمت سے مربوط ہنر مندی کا فروغ کیا جاتا ہے اور انہیں معیشت کے مختلف شعبوں میں روزگار کے لیے ملازمت دی جاتی ہے۔ یہ پروگرام کم از کم 70 فیصد تربیت یافتہ امیدواروں کے لیے ملازمت کی ضمانت کے ساتھ نتائج پر مبنی پروگرام ہے۔
ڈی ڈی یو – جی کے وائی پروگرام 27 ریاستوں اور مرکز کے زیر انتظام 3 علاقوں میں دیہی غریب نوجوانوں کے لیے نافذ کیا جارہا ہے جس میں ملازمت پر مخصوص زور دیا جاتا ہے۔ 871 سے زیادہ پی آئی اے ، 2381 تربیتی مراکز کے ذریعے 611 کے قریب روزگار سے جڑے رول کے لیے دیہی نوجوانوں کو تربیت دے رہی ہیں۔ 31 جولائی ، 2021 تک مجموعی طور پر 10.94 لاکھ نوجوانوں کو تربیت دی گئی ہے اور 7.07 لاکھ نوجوانوں کو ملازمت دی گی ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8162
(Visitor Counter : 192